Del 18 de juliol al 16 d'agost del 2020
A la sol·licitud cal adjuntar els següents documents:
- Memòria explicativa de l'entitat
- Pressupost complet i detallat del projecte
- Memòria explicativa del projecte
Les entitats han de complir els requisits establerts al punt 3 de les bases.
La resolució s'ha de dictar i publicar en el termini màxim de sis mesos a comptar des la finalització del termini de presentació de les sol·licituds.
Un cop transcorreguts sis mesos comptats a partir de l'endemà de la finalització del termini de presentació de sol·licituds sense cap resolució expressa, les sol·licituds es consideraran desestimades per silenci administratiu.
La resolució provisional es notificarà a la persona o entitat interessada mitjançant la seva publicació al Tauler electrònic de l'Administració de la Generalitat de Catalunya i també mitjançant notificació individual.
La resolució provisional pot contenir el requeriment de presentar documentació addicional.
Després de rebre la notificació, les entitats disposen de deu dies hàbils per acceptar la subvenció, fer-ne una reformulació o bé renunciar-hi de manera parcial o total, i aportar la documentació requerida, mitjançant el formulari normalitzat disponible a la modalitat "Aportar documentació, al·legar, desistir, reformular".
S'entén tàcitament acceptada la subvenció si l'entitat proposada com a beneficiària no manifesta la seva renúncia expressa per escrit.
L'entitat proposada com a beneficiària també pot presentar la reformulació del projecte i del pressupost per adaptar-los a la subvenció proposada si l'import d'aquesta és inferior al sol·licitat.
La subvenció s'atorgarà sobre el pressupost reformulat i la justificació haurà de ser respecte d'aquest pressupost.
Tant la reformulació com la renúncia comporten una disminució de l'import atorgat, però la reformulació ve motivada només per deixar de fer una part del projecte (modificació a nivell quantitatiu) i la renúncia ve motivada per un canvi en l'objecte del projecte (modificació a nivell qualitatiu).
Quan alguna de les entitats beneficiàries renunciï, totalment o parcialment, a la subvenció atorgada, l'òrgan que la va concedir dictarà la resolució corresponent.
Vista la documentació aportada, les acceptacions, reformulacions i renúncies rebudes, l'òrgan resolutori dictarà la resolució definitiva, que es notificarà de manera individual a les persones interessades i també mitjançant la seva publicació al tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ).
La resolució definitiva de concessió o denegació de les subvencions exhaureix la via administrativa.
Es pot interposar recurs potestatiu de reposició davant el conseller del Departament de Justícia, en el termini d'un mes a comptar de l'endemà de la seva publicació al DOGC, en els termes que estableixen els articles 123 i 124 de la Llei 39/2015, d'1 d'octubre, del procediment administratiu comú, o bé, directament, recurs contenciós administratiu davant la Sala Contenciosa Administrativa del Tribunal Superior de Justícia de Catalunya en el termini de dos mesos a comptar, igualment, de l'endemà de la seva publicació al DOGC, o qualsevol altre recurs que es consideri procedent.